  Анжелика Тихонова корреспондент 21-тӥ инвожое, Буре ваён но кайгырон нунал азьын, Ижкарысь Вормон скверын сюсьтылъёслэсь суред лэсьтӥзы. Озьы Удмуртилэн шоркарез «Огненные картины войны» калыккуспо акци борды итӥськиз. Со сярысь «Огъя Россия» партилэн элькун ёзэтэзлэн пресс-службаез ивортӥз. Тыл суредлэн инъетэз тодмотэм солдатлы синпелет луиз. Сое Ижкарын 1967-тӥ арын пуктӥзы, синпелет одӥгез нырысетӥез пусйымон инты луиз, кытын калык Вормон нуналэ люкаськыны но сяська поныны быгатӥз. Сюсьтылъёслэсь суредлэн пасьталаез 9 метр но ӝуждалаез 15 метр пӧрмиз. Сое лэсьтон понна волонтёръёс 8 сюрслэсь трос сюсьтылъёс ӝуатӥзы. Со сяна, суред улэ сюсьтылъёсын ик «Ижевск помнит» гожтӥзы. «Волонтёры Победы» мер движенилэн улосвыл ёзэтэзлэн кивалтӥсез Роман Санников акция карын трос улӥсьёсты огазеяз шуыса вераз. «Огъя Россилэсь» азьветлӥсьёссэ гинэ ӧвӧл, ож темаен вань тунсыкъяськисьёсты. Ми тодмотэм солдатлэн синпелетэзлы сӥзем суред лэсьтӥм. Со ожысь бертымтэ, ивортэк ышем фронтовикъёсмылы синпелет. Со сяна, Ижкар – Уж данлыкъя кар. Удмуртилэн шоркарез ож аръёсы фронтэ нуналлы быдэ 11-14 сюрс винтовкаос келяз Роман Санников, «Волонтёры Победы» мер движенилэн улосвыл ёзэтэзлэн кивалтӥсез«Огненные картины войны» калыккуспо акция Россиысь вань герой-каръёсын, ож данлыкъя каръёсын но уж данлыкъя каръёсын ортчиз. Тодэ вайытом, 22-тӥ инвожое Удмуртилэн шоркараз Буре ваён но кайгырон нуналлы сӥзем пӧртэм ужрадъёс ортчо. 5 часын ӵукна Ижкарысь Вормон скверын Дмитрий Шостаковичлэн 7 номеро («Ленинградской») симфониезлэн нырысетӥ люкетэз чузъяськиз. Тегъёс: Мерлык Ижкар Удмуртия БыдӟымАтыкайож буреваён  